Moarvat neus ket tres warnon da  chellout lenn seurt traoù : pa oan bet o prenañ anezhañ em boa follenataet meur a hini gantañ evit ober va soñj war brenadenn an deiz, hag ar boulom a-dreñv ar stand da lavaret din hep na choulennfen netra : « Ne alian ket achanoch da gemer se, re ziaes eo da lenn ! » Nem eus ket selaouet anezhañ ha mat em eus graet a gav din.  Lor hag hoalus eo ar romant-mañ.  Lenn a ran se evel pa soubfen er mor : diaes en em lakaat e-barzh, hag ur wezh tapet krog ennañ, en em leuskel da vont gant an tonnoù.  Diaes kenañ eo brezhoneg Koulizh Kedez da lenn e gwirionez, met non ket sur eo se zo penn-kaoz ne heulian ket aes an istor. E-keñver neudenn an itrik on techet da ziskregiñ, da goll va roud, rediet da vont war gil evit kompren gwelloch : ne zeuan ket a-benn bep tro. Dreist-holl el levr-mañ pa neus poentadur ebet. Al levrioù a seurt-se eo diaes gouzout pelech emaoch erru e-barzh pa ziskrogit.  Peseurt istor neuze ? Un treul war e dalaroù zo och alteriñ war e damm paper torch-revr, ur razh staliet  war e vruched. Pezh a zispleg an diouer a boentadur. Pezh a zispleg ivez ar santimant en deus al lenner eo bet peget an eil war lerch egile traoù no deus netra da welet etrezo : un abeg lennegel a vije neuze, evit chom hep disrannañ an diabarzh eus an diavaez… A-wezhioù vez dedennet va spered gant ur ger, ur skeudenn, un istorig hag a ya dan traoñ goude, lonket gant alteradennoù all… Gwallerezh ar penn kentañ, muntr ar chast, beaj ar penndudenn bugel o kuitaat Breizh evit mont dar skol, mouzhet war ar  charaban. Ur seurt film dineudenn zo o tremen. Iskis tre eo.  En entremar e choman : ha plijout a ra din, pe get ? Ur binijenn eo tapout krog e-barzh met lennet e vez dindan ur sizhunvezh a-boan ur wezh lañset : neus abeg ebet da gemer aon rak ho lennadenn. Kavout a ra din, diwar lenn e skridoù, eo Kouliz Kedez ul legestr. Non ket re blijet gant e zoare, atav a-enep unan bennak : droch e kavan. Pen dije donaet an traoù un tammig, a-fed framm paneveken, e vije deuet bravoch e levr gantañ. Padal…  E-keñver aeled kentoch akademik al lennegezh vrezhonek en em ziskouez evel un diaoulig, choant dezhañ hejañ an dud en ur feukañ anezho digompleks, me soñj din eo perzhioù mat-tre evit ur skrivagner. Harp a cheller kemer war e oberennoù evit ijinañ, sevel traoù all. Keuz a vagan ne vije ket muioch a Goulizh Kedez el lennegezh vrezhonek.